**Navodilo za izpolnjevanje obrazca**

|  |  |
| --- | --- |
| **Vloga za spremembo dovoljenja** | *Vpiše se številka dovoljenja, ki je bila s strani davčnega organa podeljena pri izdaji dovoljenja. Podrobnejši opis podatkov, ki se spreminjajo v dovoljenju (navedba novih podatkov in tistih, ki se črtajo) se vpiše v 4. sklop »Dodatna obrazložitev« te vloge. Vloga se v ustreznih sklopih izpolni z novim stanjem podatkov. Polje predvideno za obseg odprem trošarinskih izdelkov v režimu odloga se izpolni le, če gre za navedbo novih izdelkov.* |
| **1. Identifikacijski podatki** | *Vpišejo se ustrezni podatki.* |
| Oseba, odgovorna za poslovanje s trošarinskimi izdelki in namestnik | *Vpišejo se ime, priimek in kontaktni podatki (elektronski naslov, telefonska številka).* |
| Število in lokacije poslovnih in drugih prostorov, ki se uporabljajo za opravljanje dejavnosti in podatki o prostorih, ki so predvideni za obrat oproščenega uporabnika | *Navedejo se naslovi lokacij, ki se uporabljajo za opravljanje dejavnosti ter podatki o merilnih napravah (npr. vrsta, tip, način merjenja,..).* |
| Opis dejavnosti s trošarinskimi izdelki | *Opišejo se nameni uporabe trošarinskih izdelkov iz 72., 96. ali 97. člena Zakona o trošarinah (Uradni list RS, št. 47/2016, ZTro-1).*  |
| Opis normativov porabe posameznih vrst trošarinskih izdelkov pri opravljanju dejavnosti | *Opis normativa porabe mora vsebovati pričakovane izgube oziroma primanjkljaj trošarinskih izdelkov v proizvodnem procesu.* |
| **2. Podatki o vrsti trošarinskih izdelkov, ki jih bo vložnik prejemal v režimu odloga v okviru opravljanja svoje dejavnosti** | *V stolpec (1) se označi trošarinske izdelke, ki so predmet prejema.* *V stolpec (2) se vpiše šestmestna tarifna oznaka kombinirane nomenklature carinske tarife trošarinskega izdelka, razen pri mirnem vinu, penečem vinu, drugih fermentiranih pijačah in pri energentih se vpiše osemmestna tarifna oznaka kombinirane nomenklature in pri trdih gorivih štirimestna.**V stolpec (3) se vpiše predviden obseg prejema v okviru koledarskega leta. Količina za nedenaturiran etilni alkohol z vsebnostjo 80 vol. % ali več, denaturirani etilni alkohol, s katero koli vsebnostjo etanola in drug etilni alkohol se vpiše tako, da se preračuna na 100% prostorninske vsebnosti alkohola na en hektoliter etilnega alkohola. V primeru, da imamo 30 litrov 20% etilnega alkohola, se količina izračuna na sledeči način: (30l/100)\*0,2=0,06 hl alk.*  |
| **3. Knjigovodstvo trošarinskega zavezanca** |  |
| Opis delovanja računovodskega sistema | *Vpiše se kraj, kjer se nahaja računovodska evidenca in njen način vodenja ter način vodenja evidence trošarinskih izdelkov.* |
| Instrument zavarovanja predložen dne | *Izpolni davčni organ. Po predložitvi instrumenta zavarovanja se vloga šteje za popolno.* |